b'\n_START_ARTICLE_\nProtonacija\n_START_SECTION_\nHitrosti protonacije in deprotonacije\n_START_PARAGRAPH_\nProtonacija je pogosto hitra, delno zaradi visoke gibljivosti protonov v mnogo topilih. Hitrost protonacije je povezana s kislostjo protonirajo\xc4\x8de spojine: protonacija s \xc5\xa1ibkimi kislinami  je po\xc4\x8dasnej\xc5\xa1a od protonacije iste baze z mo\xc4\x8dnimi kislinami.  Hitrosti protonacije in deprotonacije so \xc5\xa1e posebej majhne, \xc4\x8de procesa povzro\xc4\x8dita pomembne strukturne spremembe.\n_START_SECTION_\nReverzibilnost in kataliza\n_START_PARAGRAPH_\nProtonacija je obi\xc4\x8dajno reverzibilna, struktura in vezi konjugirane baze pa ostanejo po protonaciji nespremenjene. V nekaterih primerih protonacija povzro\xc4\x8di izomerizacijo: cis alkeni, na primer, se lahko s katalitsko koli\xc4\x8dino protonacijskega agensa  pretvorijo v trans alkene.  \xc5\xa0tevilni encimi, kot so na primer serinske hidrolaze, delujejo po mehanizmih, ki vklju\xc4\x8dujejo reverzibilno protonacijo substratov.'